text: Lógaruppskot er nú sent til ummælis um at lokking og kynslig avnoyðsla skal vera kynslig brotsverk í Føroyum
text: #000002
text: Í sambandi við, at Føroya Politi kannar eitt størri mál um kynsligan ágang móti børnum og ungum á netinum, so setti landsstýrismaðurin í lógarmálum, Bjarni Kárason Petersen, sær fyri í farna mánaða, at tað beinanvegin skal farast undir at fyrireika lóggávu, sum ger sokallaða “grooming” og “sextortión” revsivert.
text: #000003
text: Nú er lógaruppskotið komið so mikið væl áleiðis, at Løgmálaráðið í dag hevur sent lógaruppskotið til ummælis; at lokking og kynslig avnoyðsla vera kynslig brotsverk í Føroyum, eins og tey eru í nógvum øðrum londum, skriar Løgmálaráðið á heimasíðu sínari.
text: #000004
text: “Lokking” verður eisini kallað “grooming” og sipar til, tá ið persónur roynir at byggja upp samband við eitt barn ella ein ungan undir 18 ár við ætlan um seinni at fremja kynsligan ágang móti barninum ella tí unga. Sambandið verður vanliga bygt upp á netinum.
text: #000005
text: – Seinastu árini hevur tað víst seg, at kynsligur harðskapur byrjar á netinum. Okkara børn og ung ferðast nógv á netinum, og tí mugu tey verjast betur, sigur Bjarni Kárason Petersen, landsstýrismaður í lógarmálum, við heimasíðuna.
text: #000007